CELEX: 22005D0129
Language: hu
Date: 2005-09-30 00:00:00
Title: Az EGT-Vegyesbizottság 129/2005 Határozata ( 2005. szeptember 30. ) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyve módosításáról

22.12.2005   
            
            
               HU
            
            
               Az Európai Unió Hivatalos Lapja
            
            
               L 339/55
            
         
      AZ EGT-VEGYESBIZOTTSÁG
   
   129/2005 Határozata
   (2005. szeptember 30.)
   az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyve módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A 2004. június 8-i 90/2004 EGT-vegyesbizottsági határozat (1) módosította a megállapodás 31. jegyzőkönyvét.
            
         
               (2)
            
            
               A megállapodás szerződő felei közötti együttműködést célszerű kiterjeszteni a digitális tartalmat Európán belül hozzáférhetőbbé, felhasználhatóbbá és hasznosíthatóbbá tevő, többéves közösségi program létrehozásáról szóló, 2005. március 9-i 456/2005/EK európai parlamenti és tanácsi határozatra (2).
            
         
               (3)
            
            
               Ezért a megállapodás 31. jegyzőkönyvét módosítani kell annak érdekében, hogy e kibővített együttműködés 2005. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 2. cikkének (5) bekezdése az alábbi francia bekezdéssel egészül ki:
   
               „—
            
            
               
                  32005 D 0456: Az Európai Parlament és a Tanács 2005. március 9-i 456/2005/EK határozata a digitális tartalmat Európán belül hozzáférhetőbbé, felhasználhatóbbá és hasznosíthatóbbá tevő, többéves közösségi program létrehozásáról (HL L 79., 2005.3.24., 1. o.).”
            
         2. cikk
   Ez a határozat a megállapodás 103. cikkének (1) bekezdése értelmében az EGT-Vegyesbizottsághoz beérkezett utolsó értesítést követő napon lép hatályba (3).
   Ezt a határozatot 2005. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2005. szeptember 30-án.
      
         
            az EGT-Vegyesbizottság részéről
         
         
            az elnök
         
         Nikolaus von LIECHTENSTEIN herceg
      
   
   
      (1)  HL L 349., 2004.11.25., 52. o.
   
   
      (2)  HL L 79., 2005.3.24., 1. o.
   
   
      (3)  Alkotmányos követelmények fennállását nem jelezték.